**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

**L Ē M U M S**

Tukumā

2023. gada 26. oktobrī Nr. TND/23/612

(prot. Nr. 17, 15. §)

**Par Tukuma novada pašvaldības foto konkursa**

**“Tukuma novads bildēs” nolikuma**

**apstiprināšanu**

Tukuma novada pašvaldībasfoto konkursa “Tukuma novads bildēs” nolikums paredz kārtību, kādā tiek organizēta konkursa norise, izvērtēti un apbalvoti iesūtīti attēli. Foto konkurss “Tukuma novads bildēs” tiek rīkots ar mērķi veicināt Tukuma novada iedzīvotāju sadarbību ar pašvaldību un stiprināt piederību savam novadam, radīt iespēju iedzīvotājiem izpaust savus talantus fotomākslā. Konkursa uzdevums ir izveidot 2025. gada kalendāru, kur Tukuma novads parādīts dabas skatos dažādos gadalaikos (12 mēnešos) iedzīvotāju skatījumā.

Pamatojoties uz Pašvaldību likuma 5. pantu – *pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās citu institūciju kompetencē un šādu darbību neierobežo citi likumi.* 10. panta pirmās daļas 21. punktu – *Dome ir tiesīga izlemt ikvienu pašvaldības kompetences jautājumu,* Tukuma novada dome nolemj:

1. apstiprināt konkursa “Tukuma novads bildēs” nolikumu (pielikumā),

2. konkursa balvu iegādei nepieciešamo finansējumu un finansējumu kalendāru izgatavošanai nodrošināt no Tukuma novada pašvaldības Sabiedrisko attiecību un mārketinga nodaļas 2024. gada budžetā šim mērķim plānotajiem līdzekļiem,

3.  informāciju par konkursu publicēt pašvaldības informatīvajā izdevumā “Tukuma Novada Vēstis” un pašvaldības tīmekļvietnē www.tukums.lv.

Domes priekšsēdētājs G. Važa

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

 Pielikums

 Tukuma novada domes 26.10.2023.

 lēmumam Nr. TND/23/612 (prot. Nr. 17, 15. §)

**Tukuma novada pašvaldības foto konkursa “Tukuma novads bildēs”**

**NOLIKUMS**

**1. Foto konkursa “Tukuma novads bildēs” rīkotājs**

1.1. Foto konkursa “Tukuma novads bildēs” (turpmāk – Konkurss) rīkotājs ir Tukuma novada pašvaldība, reģistrācijas Nr. 90000050975, adrese: Talsu iela 4, Tukums, Tukuma novads. Konkursa organizators ir Tukuma novada pašvaldības Sabiedrisko attiecību un mārketinga nodaļa (turpmāk – Organizators).

**2. Konkursa mērķis un uzdevumi**

2.1. Izveidot 2025. gada kalendāru, kur Tukuma novads parādīts dabas skatos dažādos gadalaikos gada garumā (12 mēnešos) iedzīvotāju skatījumā.

2.2. Radīt iespēju iedzīvotājiem izpaust savus talantus fotomākslā.

2.3. Veicināt iedzīvotāju sadarbību ar pašvaldību un stiprināt piederību savam novadam.

**3. Konkursa dalībnieki**

3.1. Konkursa dalībnieki ir Tukuma novada iedzīvotāji no 14 gadu vecuma.

3.2. Iesniedzot darbu, Konkursa dalībnieks apliecina, ka ir iepazinies ar Konkursa nolikumu un piekrīt tā nosacījumiem.

**4. Foto iesniegšanas kārtība**

4.1. Konkursa norise ir no 2023. gada 27. oktobra līdz 2024. gada 31. augustam četrās kārtās katras sezonas beigās, līdz:

- 2023. gada 30. novembrim;

- 2024. gada 29. februārim;

- 2024. gada 31. maijam;

- 2024. gada 31. augustam.

4.2. Konkursa dalībniekiem dabas skatu fotogrāfijas jāsūta uz e-pasta adresi: aiga.priede@tukums.lv ar norādi: “Foto konkursam “Tukuma novads bildēs””.

4.3. E-pastā jāpievieno informācija par iesniedzēju – vārds, uzvārds, vecums un foto nosaukums.

4.4. Konkursam viens autors visā tā norises laikā var iesniegt ne vairāk kā 3 (trīs) fotogrāfijas.

4.5. Ja konkursam iesniegtajās fotogrāfijās redzami cilvēki, Konkursa dalībnieks ir atbildīgs par to, ka ir saņemta viņu piekrišana fotogrāfiju publiskošanai.

4.6. Tehniskās prasības: Konkursa dalībnieka paša uzņemta/-as digitāla/-as fotogrāfija/-as jpg formātā ar izšķirtspēju ne mazāku kā 240 dpi un īsākā mala ne mazāka kā 3000 pix.

**5. Konkursam iesniegto darbu vērtēšana**

5.1. Iesūtītos darbus izvērtē Konkursa rīkotāja izveidota vērtēšanas komisija, kuras sastāvā ir Tukuma novada pašvaldības vadības, Sabiedrisko attiecību un mārketinga nodaļas, Tūrisma un mantojuma attīstības nodaļas, Kultūras un sporta nodaļas un Attīstības nodaļas pārstāvji u.c. (turpmāk – Komisija);

5.2. Pēc katras sezonas 6 (seši) labākie darbi tiek publicēti Pašvaldības Facebook kontā un nodoti iedzīvotāju publiskai balsošanai. Pēc iedzīvotāju balsojuma katras sezonas 3 (trīs) labākie darbi tiek iekļauti pašvaldības izdotajā 2025. gada kalendārā.

5.3. Organizatoram ir tiesības nepieņemt darbu/-us, kas:

5.3.1. nav Konkursa dalībnieka paša uzņemta/-as digitāla/-as fotogrāfija/-as;

5.3.2. neatbilst Konkursa nolikumam;

5.3.3. ir pretrunā ar vispārpieņemtajām morāles un ētikas normām;

5.3.4. satur jebkāda veida reklāmu.

5.4. Vērtēšanas kritēriji:

5.4.1. fotogrāfiju mākslinieciskā oriģinalitāte;

5.4.2. tehniskā izpildījuma kvalitāte;

5.4.3. fotogrāfa individuālais redzējums.

5.5. Komisija savā darbā ievēro Latvijas Republikā spēkā esošo fizisko personu datu aizsardzību regulējošu normatīvo aktu prasības. Konkursa dalībnieku personu dati un papildu informācija netiek izpausta trešajām personām, izņemot Konkursa dalībnieka vārdu un uzvārdu;

5.6. Konkursa rezultāti tiek paziņoti pašvaldības Facebook kontā un tīmekļvietnē www.tukums.lv katras sezonas beigās (skat. 4.1. punktu).

**6. Informācija**

6.1. Konkursa nolikums, rezultāti un cita informācija atrodama Tukuma novada pašvaldības tīmekļvietnē www.tukums.lv.

6.2. Par jautājumiem, kas skar Konkursa norisi un iesniedzamos darbus, kontaktpersona ir Sabiedrisko attiecību speciāliste Aiga Priede, tālr. 29802429, e-pasts: aiga.priede@tukums.lv.

6.3. Konkursā iesūtītos darbus Organizatoram ir tiesības izmantot arī citās publikācijās, norādot (minot) atsaucoties uz autora vārdu un uzvārdu.

**7. Apbalvošana**

7.1. Kalendārā iekļauto fotogrāfiju autori pēc Konkursa pēdējās kārtas (skat. 4.1. punktu) tiek apbalvoti ar Konkursa rīkotāja sarūpētām balvām.

Domes priekšsēdētājs G. Važa